Gossia bidwillii

Ti Gossia bidwillii, ammo a kas python tree iti Ingles ket mula iti katuduan a bakir iti pamilia ti Myrtaceae iti akindaya nga Australia. Ti kadawyan a habitat ket dagiti lugar ti namagmaga a katuduan a bakir. Ti sakup ti masna a pannakaiwarwaras ket manipud iti Karayan Hunter (32° S) iti New South Wales aginggana iti Coen (13° S) iti adayo nga akin-amianan a Queensland.

Dagiti sabali pay a kadawyan a nagan iti Ingles ket mairaman ti lignum-vitae, scrub ironwood ken smooth-barked ironwood.

 Deskripsion 
Daytoy ket maysa a kalalaingan ti kadakkel a kayo, kadawyan nga agarup a 18 aginggana iti 25 a metro iti katayag ken aginggana iti 20 cm iti diametro ti puon. Killo ti puon ken saan a silindriko, nalamuyot ti ukis ti kayo ken narangha/kayumanggi iti maris ken agraman kadagiti napintas a pattek iti berde ken isu ti nakaalaan ti naganna iti Ingles iti "Python Tree".  Agkulatlat kadagiti ningpis a marapapel ti ukis ti kayo.

Nalamuyot ken kayumanggi dagiti bassit a sanga. Agsumbangir dagitibulong, simple ken saana nagipenan, agarup a 5 aginggana iti 8 cm iti kaatiddog. Eliptiko aginggan aiti arinduyog iti sukog nga agraman iti ungkay ti bulong iti 3 aginggan aiti 6 mm iti kaatiddog. Prominente dagiti tulnek ti lana no makita kadagiti lente, ti bulong ket addaan iti bassit a banglo ti eucalyptus. Makita dagiti urat ti bulong, agraman iti naiparuar a paragpag iti tengnga kadagiti dua a bangir, ken ti paraigid nga urat iti likmut ti igid ti bulong.


Agpataud kadagiti nabanglo a puraw a sabong iti baetan ti Oktubre ken Disiembre. Ti bunga ket nangisit a berry, nadalumpinas ken natukaktukakan, 6 mm iti diametro. Iti uneg ket dagiti 3 aginggana dagiti 5 a napintas a lusiaw maris a bukel. Maluom ti bunga manipud iti Enero aginggana iti Mayo, ken kankanenn dagiti nadumaduma a billit a mairaman ti Ptilinopus regina.


 Dagiti nagibasaran 

 Floyd, A.G., Rainforest Trees of Mainland South-eastern Australia, page 245. Inkata Press 1989, 

Kategoria:Kaykayo ti Australia
Kategoria:Flora ti New South Wales
Kategoria:Flora ti Queensland
bidwillii